கேள்வி: குஸ்டாவ் (முதலை) பற்றி நீங்கள் என்ன அறிந்துள்ளீர்கள்?
பதில்: (வயது ) |hatch_place = |residence = ருஸ்சி ஆறு மற்றும் தங்கனீக்கா ஏரி |known = 300 பேர் வரை கொல்லப்பட்டதாகக் கூறப்படுகிறது. |weight = ≥ (மதிப்பிடப்பட்டது) }} குஸ்டாவ் (''Gustave (crocodile'') என்பது ஆப்பிரிக்க கண்டத்தில் உள்ள புருண்டியின் ருஸ்சி ஆறு மற்றும் தங்கனீக்கா ஏரியின் வடக்குக் கரையில் சுற்றித் திரிந்த மனிதரை வேட்டையாடிய ஒரு ஆண் நைல் முதலை ஆகும். குஸ்டாவ் 200–300 பேரைக் கொன்றதாக ஒரு வதந்தி உள்ளது. இருப்பினும் ஒரு மதிப்பீட்டின்படி இது உண்மையில் கொன்றவர்களின் எண்ணிக்கை 60 பேரோ அல்லது அதற்கும் குறைவாகவோ இருக்கலாம் எனப்படுகிறது. இது ஒரு தொன்மம் அந்தஸ்தைப் பெற்றுள்ளது. மேலும் அப்பகுதியில் உள்ள மக்களால் பெரிதும் அஞ்சப்பட்டது. 1990 களின் பிற்பகுதியிலிருந்து இந்த முதலை குறித்து ஆய்வு செய்து வரும் இருவாழ்வியியல் விலங்கு ஆய்வாளர் பேட்ரிஸ் ஃபேதான் இதற்கு குஸ்டாவ் என்று பெயரிட்டார். இதற்கு பிரெஞ்சு மொழியில் ''கடவுளின் ஊழியன்'' என்று பொருளாகும்.[https://www.hindutamil.in/news/supplements/maya-bazar/1380537-history-of-henry-the-nile-crocodile-explained.html குஸ்டாவ்: ஆக்ரோஷ முதலை | வரலாறு முக்கியம் மக்களே! - 21, முகில், இந்து தமிழ் திசை, 22 அக்டோபர் 2025] குஸ்டாவைப் பற்றி அறியப்பட்டவற்றில் பெரும்பாலானவை 2004 இல் பொது ஒளிபரப்புச் சேவை ஒளிபரப்பான ''கேப்ட்ரிங் தி கில்லர் கிரோக்'' என்ற ஆவணப்படத்திலிருந்து அறிந்தவையாகும். இந்தப் படம் குஸ்டாவைப் பிடிக்கும் முயற்சியை ஆவணப்படுத்தியது.
கேள்வி: குஸ்டாவ் (முதலை) - பிடிக்கும் முயற்சி என்பது என்ன?
பதில்: கொலையாளி முதலையான குஸ்டாவை பிடிக்கும் முயற்சியில், பாட்ரிஸ் ஃபேயும் பிற விலங்கியலாளர்களும் இரண்டு ஆண்டுகள் செலவிட்டனர். அதைப் பிடிக்க 2,000 பவுண்டு (907 கிலோ) எடையும் கிட்டத்தட்ட 30 அடி (9.1 மீ) நீளமும் கொண்ட கூண்டு உருவாக்கப்பட்டது. பின்னர் குழுவினர் குஸ்டா உலவும் நீர்ப்பகுதியில், கூண்டை நிறுவி அதைப் பிடிக்கும் முயற்சியில் ஈடுபட்டனர். மேலும் கூண்டின் உள்ளே ஒரு அகச்சிவப்பு ஒளிப்படமியும் பொருத்தப்பட்டது. ஆனால் அதில் குஸ்டாவைவோ அல்லது வேறு எந்த உயிரினமோ மாட்டவில்லை. பின்னர் விலங்கியலாளர்கள் குஸ்டா உலவும் தரைப்பகுதியில் அதைப் பிடிக்க மூன்று பெரிய கண்ணிகளை வைத்தனர். அதில் சிறிய முதலைகள் மாட்டின ஆனால், குஸ்டாவை பிடிக்க முடியவில்லை. நாட்டில் நடந்துவந்த, உள்நாட்டு மோதல் காரணமாக நாட்டை விட்டு வெளியேற வேண்டிய கட்டாயம் குழுவினர்க்கு ஏற்பட்டது. அதற்கு முன்பு, அந்தக் குழுவினர் ஒரு உயிருள்ள ஆட்டை கூண்டில் வைத்தனர். இடிமழையின் காரணமாக, ஒளிப்படமி பழுதடைந்தது. மறுநாள் காலையில் பார்க்கும்போது கூண்டில் ஆடும் இல்லை குஸ்டாவும் இல்லை.
கேள்வி: குஸ்டாவ் (முதலை) - மரணத்திற்கான சாத்தியம் குறித்து விரிவாக சொல்லுங்கள்.
பதில்: 2009 ஆம் ஆண்டில், குஸ்டாவ் டாங்கனிகா ஏரிக்கு அருகிலுள்ள ருஸ்சி ஆற்றில் பார்வையில் தென்பட்டது. புருண்டியில் பயணம் குறித்த 2019 ஆம் ஆண்டு கட்டுரையில், ''டிராவல் ஆப்பிரிக்கா மேகசினின்'' எழுத்தாளர் ஒருவர் குஸ்டாவ் கொல்லப்பட்டதை அறிந்ததாக அறிவித்தார். அது எப்படி, எங்கே, யாரால் கொல்லப்பட்டது என்று கூறப்படவில்லை, மேலும் எந்த ஒளிப்படச் சான்றும் இதுவரை வெளிவரவில்லை, உறுதியான ஆதாரங்கள் முன்வைக்கப்படும் வரை இந்தக் கூற்றுக்கள் சந்தேகத்திற்குரியனாகவே உள்ளன.